Source: https://www.slov-lex.sk/pravne-predpisy/SK/ZZ/2000/3/20000201.html
Timestamp: 2019-08-21 00:19:17+00:00

Document:
3/2000 Z.z. - Zákon, ktorým sa mení a dopĺňa záko... - SLOV-LEX
3/2000 Z.z./
Časová verzia predpisu účinná od 01.02.2000 do 31.12.2004
Zákon Národnej rady Slovenskej republiky č. 98/1995 Z. z. o Liečebnom poriadku v znení zákona Národnej rady Slovenskej republiky č. 222/1996 Z. z., zákona č. 251/1997 Z. z., zákona č. 332/1997 Z. z., zákona č. 140/1998 Z. z. a zákona č. 17/1999 Z. z. sa mení a dopĺňa takto:
V § 2 písm. b) sa slová „ústave sociálnej starostlivosti a v detskom domove“ nahrádzajú slovami „zariadeniach sociálnych služieb3a)“.
§ 18 ods. 2 písm. a), b), d), f), k) a l) zákona č. 195/1998 Z. z. o sociálnej pomoci.“.
V § 2 písm. c) sa za slovo „dorast,“ vkladajú slová „dorastový lekár“.
V § 3 ods. 2 sa vypúšťajú dve posledné vety.
Poisťovňa uhrádza zdravotníckemu zariadeniu, s ktorým nie je v zmluvnom vzťahu, náklady za nevyhnutnú a neodkladnú zdravotnú starostlivosť, ak ju zdravotnícke zariadenie poskytlo poistencovi pri náhlom ochorení, pri zhoršení zdravotného stavu alebo pri ohrození života. Spôsob a výšku úhrady určujú cenové predpisy.5)“.
Zdravotnú starostlivosť poskytujú zdravotnícki pracovníci a iní odborní pracovníci v zdravotníctve6) predovšetkým v zdravotníckych zariadeniach alebo podľa potreby aj v byte poistenca, alebo na inom mieste, kde treba poskytnúť túto starostlivosť.
Podmienky poskytovania zdravotnej starostlivosti ustanovuje osobitný predpis.6a)“.
V § 6 ods. 1 sa vypúšťa slovo „komplexné“.
V § 7 ods. 9 sa za slovo „Ministerstvo“ vkladajú slová „zdravotníctva Slovenskej republiky (ďalej len „ministerstvo“)“.
Na základe zdravotného poistenia sa pri ústavnej zdravotnej starostlivosti poistencom poskytujú bezplatne
Na základe zdravotného poistenia sa pri ambulantnej zdravotnej starostlivosti poistencom poskytujú bezplatne
individuálne pripravované lieky okrem liekov, na ktorých prípravu sa použili hromadne vyrábané lieky čiastočne uhrádzané na základe zdravotného poistenia.
Na základe zdravotného poistenia sa pri ambulantnej zdravotnej starostlivosti poistencom poskytujú bezplatne alebo za čiastočnú úhradu hromadne vyrábané lieky obsahujúce liečivá, ktoré patria do anatomicko-terapeutických skupín liečiv (ďalej len „anatomicko-terapeutická skupina liečiv“) uvedených v prílohe č. 2 k tomuto zákonu. Z každej anatomicko-terapeutickej skupiny liečiv uvedenej v prílohe č. 2 k tomuto zákonu sa poskytuje bezplatne najmenej jeden liek.
Na základe zdravotného poistenia sa pri ambulantnej zdravotnej starostlivosti poistencom poskytujú bezplatne alebo za čiastočnú úhradu aj hromadne vyrábané lieky, ktoré obsahujú liečivá, ktoré patria do anatomicko-terapeutických skupín liečiv neuvedených v prílohe č. 2 k tomuto zákonu, ak sú uvedené v Zozname liečiv a liekov uhrádzaných alebo čiastočne uhrádzaných na základe zdravotného poistenia (ďalej len „zoznam liekov“).
Na základe zdravotného poistenia sa pri ambulantnej zdravotnej starostlivosti poistencom poskytujú bezplatne alebo za čiastočnú úhradu lieky predpísané v súlade s preskripčnými obmedzeniami uvedenými v zozname liekov.
Výška úhrady na základe zdravotného poistenia sa určuje najmä podľa týchto kritérií:
terapeutický zisk lieku,
nákladovosť liečby liekom,
referenčná úhrada pre všetky porovnateľné lieky danej anatomicko-terapeutickej skupiny.
Na základe zdravotného poistenia sa počas ústavnej zdravotnej starostlivosti poistencom poskytujú bezplatne hromadne vyrábané zdravotnícke pomôcky.
Na základe zdravotného poistenia sa pri ambulantnej zdravotnej starostlivosti poistencom poskytujú bezplatne alebo za čiastočnú úhradu zdravotnícke pomôcky patriace do skupín zdravotníckych pomôcok uvedených v prílohe č. 3 k tomuto zákonu. Z každej skupiny zdravotníckych pomôcok uvedenej v prílohe č. 3 k tomuto zákonu sa poskytuje bezplatne v ustanovených množstvách a intervaloch základný funkčný typ zdravotníckej pomôcky (odsek 5), ak sa klinickými skúškami preukázalo, že zdravotnícka pomôcka
Rozšírený funkčný typ zdravotníckej pomôcky (odsek 6) sa poskytuje bezplatne len do výšky ceny základného funkčného typu. V prípadoch, ak je postihnutie pacienta zložitejšie alebo ak sa vyskytuje kombinácia viacerých diagnóz, alebo sú odôvodnené nároky na väčšiu životnosť alebo menšiu hmotnosť zdravotníckej pomôcky, môže revízny lekár zdravotnej poisťovne na návrh oprávneného predpisujúceho lekára udeliť výnimku na celú úhradu rozšíreného funkčného typu zdravotníckej pomôcky na základe zdravotného poistenia.
Na základe zdravotného poistenia sa pri ambulantnej zdravotnej starostlivosti poistencom poskytujú bezplatne alebo za čiastočnú úhradu aj základné funkčné typy zdravotníckych pomôcok patriace do skupín zdravotníckych pomôcok, ktoré nie sú uvedené v prílohe č. 3 k tomuto zákon, ak sú uvedené v zozname zdravotníckych pomôcok uhrádzaných alebo čiastočne uhrádzaných na základe zdravotného poistenia (ďalej len „zoznam zdravotníckych pomôcok“).
Výška úhrady zdravotníckej pomôcky na základe zdravotného poistenia sa ustanoví najmä podľa týchto kritérií:
referenčná úhrada pre všetky porovnateľné zdravotnícke pomôcky danej skupiny na úrovni základného funkčného typu.“.
V § 9 ods. 2 písm. c) sa slová „v ústavoch sociálnej starostlivosti11) a v detských domovoch“ nahrádzajú slovami „v zariadeniach sociálnych služieb3a)“.
V § 9 ods. 7 sa za slovo „liekov“ vkladajú slová „a zdravotníckych pomôcok“.
V § 10 ods. 1 sa za slovo „lekáreň“ vkladajú slová „alebo výdajňa zdravotníckych pomôcok“ a za slovo „lekárni“ slová „alebo výdajni zdravotníckych pomôcok“.
V § 11 sa v celom texte slová „dopravná zdravotnícka služba“ nahrádzajú slovami „dopravná zdravotná služba“ v príslušnom tvare.
V § 11 ods. 6 sa slová „dopravnej záchrannej služby“ nahrádzajú slovami „záchrannej zdravotnej služby“.
V § 12 ods. 1 sa slová „záchrannú zdravotnícku službu“ nahrádzajú slovami „záchrannú zdravotnú službu“.
V § 12 ods. 3 sa slová „sociálnej starostlivosti“ nahrádzajú slovami „sociálnych služieb12b)“.
§ 18 ods. 2 zákona č. 195/1998 Z. z.“.
Ambulantná starostlivosť sa poskytuje ako primárna preventívna a liečebná starostlivosť, sekundárna zdravotná starostlivosť a následná zdravotná starostlivosť.“.
V § 15 vrátane nadpisu, v § 17, § 18 ods. 1 a § 20 ods. 6 sa slová „základná ambulantná“ nahrádzajú slovom „primárna“ v príslušnom tvare.
V § 17 sa vypúšťa písmeno c).
V § 17 písm. c) sa slová „sociálnej starostlivosti“ nahrádzajú slovami „sociálnych služieb3a)“.
V § 18 vrátane nadpisu a v § 19 ods. 1 sa v celom texte slová „odborná ambulantná“ nahrádzajú slovami „sekundárna a následná“ v príslušnom tvare.
V § 18 ods. 2 sa slová „v ústave sociálnej starostlivosti alebo v detskom domove“ nahrádzajú slovami „v zariadení sociálnych služieb3a)“.
V § 19 ods. 2 sa slová „v ústave sociálnej starostlivosti a v detskom domove“ nahrádzajú slovami „v zariadení sociálnych služieb3a)“.
V § 20 ods. 2 písm. e) sa nad slovo „povolania“ umiestňuje odkaz 17a.
Príloha č. 1 vyhlášky Federálneho ministerstva práce a sociálnych vecí č. 149/1988 Zb., ktorou sa vykonáva zákon o sociálnom zabezpečení v znení neskorších predpisov.“.
Ktorékoľvek zdravotnícke zariadenie je povinné prijať poistenca do ústavnej starostlivosti aj bez lekárskeho odporúčania, ak ide o pôrod alebo ak by odložením prijatia bol ohrozený jeho život alebo vážne ohrozené jeho zdravie.“.
§ 17 ods. 3 zákona Národnej rady Slovenskej republiky č. 277/1994 Z. z. v znení neskorších predpisov.“.
V § 25 sa vypúšťa odsek 1. Súčasne sa zrušuje označenie odseku 2.
§ 26 sa dopĺňa odsekom 8, ktorý znie:
S chorým dojčaťom možno do zdravotníckeho zariadenia prijať aj dojčiacu matku. Pobyt dojčiacej matky v zdravotníckom zariadení sa považuje za ústavnú starostlivosť.“.
V § 30 ods. 1 sa vypúšťajú slová „doplní a uzavrie zdravotnú dokumentáciu a“.
V § 31 ods. 1 sa slová „sociálnej starostlivosti“ nahrádzajú slovami „sociálnych služieb12b)“.
V § 31 ods. 3 sa slová „na pomoc v rámci sociálnej starostlivosti“ nahrádzajú slovami „na sociálne služby v rámci sociálnej pomoci20a)“ a slová „orgán štátnej správy sociálneho zabezpečenia“ sa nahrádzajú slovami „štátny orgán sociálnej pomoci“.
§ 14 zákona č. 195/1998 Z. z. v znení neskorších predpisov.“.
Stomatologické výkony sa na základe zdravotného poistenia poskytujú bezplatne alebo za čiastočnú úhradu podľa prílohy č. 1 k tomuto zákonu.
Poistenec sa podieľa na úhrade stomatologických výkonov podľa odseku 2 a stomatologických výkonov uvedených v prílohe č. 1 k tomuto zákonu v III. časti písm. B najviac vo výške rozdielu medzi bodovým ohodnotením a cenou určenou cenovými predpismi.5)“.
Zdravotný výkon, ktorý nie je uvedený v prílohe č. 1, registrovaný liek, ktorý nie je uvedený v zozname liekov (§ 39 ods. 3), alebo ministerstvom povolený liek21a) a schválenú zdravotnícku pomôcku, ktorá nie je uvedená v zozname zdravotníckych pomôcok (§ 39 ods. 4), možno poskytnúť poistencovi len s predchádzajúcim súhlasom revízneho lekára.“.
§ 20 ods. 3 zákona č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov.“.
Za § 38 sa vkladá nadpis a § 38a až 38x, ktoré znejú:
„Zaradenie liekov do zoznamu liekov a zaradenie zdravotníckych pomôcok do zoznamu zdravotníckych pomôcok
Žiadosť o zaradenie liekov do zoznamu liekov
Žiadosť o zaradenie lieku do zoznamu liekov podávajú držitelia rozhodnutia o registrácii lieku alebo nimi splnomocnení zástupcovia ministerstvu. Pri podaní žiadosti uhradí žiadateľ správny poplatok.26a)
údaj o doterajšej úhrade na základe zdravotného poistenia,
návrh úhrady na základe zdravotného poistenia,
osvedčenú fotokópiu právoplatného rozhodnutia o registrácii lieku,
osvedčenú fotokópiu dokladu o schválenej maximálnej cene lieku od výrobcu,
Ministerstvo vydá rozhodnutie, ktorým liek zaradí alebo nezaradí do zoznamu liekov, alebo vyradí zo zoznamu liekov, do 90 dní od podania žiadosti na základe odborného posúdenia Kategorizačnou komisiou pre lieky.
Kategorizačná komisia pre lieky má deväť členov, z toho dvoch členov navrhuje ministerstvo, dvoch členov navrhujú zdravotné poisťovne a päť členov odborníkov navrhujú odborné spoločnosti. Kategorizačná rada pre lieky má päť členov, z toho jedného navrhuje ministerstvo, jedného zdravotné poisťovne a troch odborníkov navrhujú odborné spoločnosti. Činnosť Kategorizačnej komisie pre lieky a Kategorizačnej rady pre lieky upraví rokovací poriadok, ktorý vydá ministerstvo.
Dôvodom na nezaradenie do zoznamu liekov, prípadne na vyradenie lieku zo zoznamu liekov môže byť okrem nesplnenia podmienok podľa odseku 2
Žiadosť o zaradenie zdravotníckej pomôcky do zoznamu zdravotníckych pomôcok
Žiadosť o zaradenie zdravotníckej pomôcky do zoznamu zdravotníckych pomôcok podávajú držitelia rozhodnutia o schválení zdravotníckej pomôcky alebo nimi splnomocnení zástupcovia ministerstvu. Pri podaní žiadosti uhradí žiadateľ správny poplatok.26a)
meno a priezvisko alebo obchodné meno a adresu držiteľa rozhodnutia o schválení zdravotníckej pomôcky, a ak je ustanovený splnomocnený zástupca, aj meno a priezvisko alebo obchodné meno a adresu splnomocneného zástupcu,
osvedčená fotokópia právoplatného rozhodnutia o schválení zdravotníckej pomôcky,
osvedčená fotokópia dokladu o schválenej maximálnej cene zdravotníckej pomôcky od výrobcu alebo o zmluvnej cene so zdravotnými poisťovňami,
Kategorizačná komisia pre zdravotnícke pomôcky má deväť členov, z toho dvoch členov navrhuje ministerstvo, dvoch členov navrhujú zdravotné poisťovne a päť členov odborníkov navrhujú odborné spoločnosti. Kategorizačná rada pre zdravotnícke pomôcky má päť členov, z toho jedného navrhuje ministerstvo, jedného člena navrhujú zdravotné poisťovne a troch členov odborníkov navrhujú odborné spoločnosti. Činnosť Kategorizačnej komisie pre zdravotnícke pomôcky a Kategorizačnej rady pre zdravotnícke pomôcky upraví rokovací poriadok, ktorý vydá ministerstvo.
bez prínosu pre liečebný proces s možnosťou úhrady na základe zdravotného poistenia,
bez prínosu pre liečebný proces s odmietnutím úhrady na základe zdravotného poistenia,
odhadu mesačných úspor finančných prostriedkov zo zdravotného poistenia,
zrušenie rozhodnutia o schválení zdravotníckej pomôcky podľa osobitného predpisu.26c)
Konanie o zaradení alebo vyradení lieku zo zoznamu liekov alebo zdravotníckej pomôcky zo zoznamu zdravotníckych pomôcok sa začína na základe písomnej žiadosti účastníka konania alebo na podnet ministerstva.
Účastníkom konania o zaradení alebo vyradení lieku zo zoznamu liekov je držiteľ rozhodnutia o registrácii lieku alebo ním splnomocnený zástupca a účastníkom konania o zaradení alebo vyradení zdravotníckej pomôcky zo zoznamu zdravotníckych pomôcok je držiteľ rozhodnutia o schválení zdravotníckej pomôcky alebo ním splnomocnený zástupca.
Ak o rozklade nerozhodne ministerstvo podľa odseku 1, predloží ho spolu s výsledkami prerokovania v Kategorizačnej komisii pre lieky, ak ide o rozhodnutie o zaradení, nezaradení alebo vyradení lieku zo zoznamu liekov, alebo v Kategorizačnej komisii pre zdravotnícke pomôcky, ak ide o rozhodnutie o zaradení, nezaradení alebo vyradení zdravotníckej pomôcky zo zoznamu zdravotníckych pomôcok, ministrovi zdravotníctva do 30 dní odo dňa, keď mu bol rozklad doručený.
O rozklade proti rozhodnutiu ministerstva rozhoduje minister zdravotníctva na základe návrhu Kategorizačnej rady pre lieky, ak ide o rozhodnutie o zaradení, nezaradení alebo vyradení lieku zo zoznamu liekov, alebo Kategorizačnej rady pre zdravotnícke pomôcky, ak ide o rozhodnutie o zaradení, nezaradení alebo vyradení zdravotníckej pomôcky zo zoznamu zdravotníckych pomôcok.
Právoplatné rozhodnutie môže z vlastného podnetu alebo z iného podnetu preskúmať minister zdravotníctva.
O zmene alebo zrušení právoplatného rozhodnutia rozhoduje minister zdravotníctva po prerokovaní v Kategorizačnej rade pre lieky, ak ide o rozhodnutie o zaradení, nezaradení alebo vyradení lieku zo zoznamu liekov, alebo v Kategorizačnej rade pre zdravotnícke pomôcky, ak ide o rozhodnutie o zaradení, nezaradení alebo vyradení zdravotníckej pomôcky zo zoznamu zdravotníckych pomôcok. Napadnuté rozhodnutie zmení alebo zruší, ak bolo vydané v rozpore so zákonom alebo iným všeobecne záväzným právnym predpisom a ak od jeho právoplatnosti neuplynuli tri roky.
Proti rozhodnutiu ministra zdravotníctva nemožno ďalej podať rozklad.
Zákonnosť právoplatných rozhodnutí ministerstva vydaných podľa tohto zákona je preskúmateľná súdom podľa osobitného predpisu;26d) na preskúmanie je príslušný Najvyšší súd Slovenskej republiky.“.
Poznámky pod čiarou k odkazom 26a, 26b, 26c a 26d znejú:
§ 39 sa dopĺňa odsekmi 3 a 4, ktoré znejú:
Zoznam liekov zaradených do zoznamu liekov na základe osobitného konania podľa tohto zákona (§ 38a až 38c a § 38g až 38x) a výšku úhrad za lieky poskytované na základe zdravotného poistenia ustanoví nariadenie vlády Slovenskej republiky (ďalej len „nariadenie vlády“).
Zoznam zdravotníckych pomôcok zaradených do zoznamu zdravotníckych pomôcok na základe osobitného konania podľa tohto zákona (§ 38d až 38f a § 38g až 38x) a výšku úhrad za zdravotnícke pomôcky poskytované na základe zdravotného poistenia ustanoví nariadenie vlády.“.
Lekár je povinný poistenca vopred informovať o povinnosti čiastočnej úhrady, prípadne celej úhrady za ním indikovanú zdravotnú starostlivosť vrátane predpisovaných alebo odporúčaných liekov. O poučení poistenca vykoná záznam v zdravotnej dokumentácii. Na úhradu za poskytnuté lieky na základe zdravotného poistenia sa vzťahujú osobitné predpisy.28)“.
§ 38 ods. 6 zákona Národnej rady Slovenskej republiky č. 273/1994 Z. z.“.
Prvý zoznam zdravotníckych pomôcok podľa tohto zákona ustanoví nariadenie vlády na návrh ministerstva. Ministerstvo zaradí zdravotnícke pomôcky do návrhu bez žiadosti o zaradenie podľa § 38d tohto zákona.“.
V prílohe č. 1 k zákonu Národnej rady Slovenskej republiky č. 98/1995 Z. z. v znení neskorších predpisov III. časť – Stomatológia sa nahrádza novou III. časťou, ktorá je v prílohe č. 1 k tomuto zákonu.
Doterajší zoznam liečiv v prílohe č. 2 k zákonu Národnej rady Slovenskej republiky č. 98/1995 Z. z. v znení neskorších predpisov sa nahrádza zoznamom anatomicko-terapeutických skupín liečiv, ktorý je v prílohe č. 2 k tomuto zákonu.
Doterajší zoznam zdravotníckych pomôcok v prílohe č. 3 k zákonu Národnej rady Slovenskej republiky č. 98/1995 Z. z. v znení neskorších predpisov sa nahrádza zoznamom skupín zdravotníckych pomôcok, ktorý je v prílohe č. 3 k tomuto zákonu.
Doterajší Indikačný zoznam pre kúpeľnú starostlivosť v prílohe č. 4 k zákonu Národnej rady Slovenskej republiky č. 98/1995 Z. z. v znení neskorších predpisov sa nahrádza Indikačným zoznamom pre kúpeľnú starostlivosť, ktorý je v prílohe č. 4 k tomuto zákonu.
V § 15 v prvej vete sa za slovo „republiky“ vkladá čiarka a vkladajú sa slová „Štátneho fondu zdravia9)“.
§ 38a ods. 1 a § 38d ods. 1 zákona Národnej rady Slovenskej republiky č. 98/1995 Z. z. o Liečebnom poriadku v znení neskorších predpisov.“.
V sadzobníku správnych poplatkov v položke 20 sa vkladá tento text:
V sadzobníku správnych poplatkov sa v položke 152 vkladajú písmená j) a k), ktoré znejú:
vydanie rozhodnutia o zaradení alebo vyradení lieku zo zoznamu liekov .........1 000 Sk
vydanie rozhodnutia o zaradení alebo vyradení zdravotníckej pomôcky zo zoznamu zdravotníckych pomôcok .......1 000 Sk.“.
Príloha č. 1 k zákonu č. 3/2000 Z. z.
Zdravotné výkony uhrádzané na základe zdravotného poistenia
Vyšetrenie, administratíva, anestézia a prevencia
D 01 Vstupné komplexné stomatologické vyšetrenie..........................300
Vyšetrenie stavu chrupu, parodontu, mäkkých tkanív ústnej dutiny, stavu čeľustí a medzičeľustných vzťahov, indexov KPE, CPITN, PBI, stavu zubných náhrad, anamnéza a stanovenie liečebného plánu v zdravotnej dokumentácii. Uhrádza sa spravidla raz na začiatku systematickej starostlivosti pri založení liečebnej karty.
D 02 Preventívna stomatologická prehliadka ....................................150
Vykazuje sa u dospelého pacienta raz ročne, u tehotnej ženy dva razy počas tehotenstva. Obsahuje prehliadku chrupu, parodontu, indexu PBI, tkanív ústnej dutiny, kontrolu zubných náhrad a dentálnej hygieny.
D 03 Cielené stomatologické vyšetrenie .........................................100
Konzultačné vyšetrenie s písomnou správou zameranou na konkrétny problém. Súčasťou výkonu je aj zhodnotenie pomocných vyšetrení.
D 05 Komplexné vstupné pedostomatologické vyšetrenie ...................................300
Individuálne komplexné vyšetrenie dieťaťa do dosiahnutia 18. roku s písomnou dokumentáciou. Obsahuje anamnézu, vyšetrenie stavu chrupu, ústnej hygieny, parodontu, mäkkých tkanív ústnej dutiny, čeľustí, medzičeľustných vzťahov, vývoja chrupu, indexu KPE, PBI a podľa veku CPITN. Stanovenie liečebného plánu. Uhrádza sa iba raz na začiatku systematickej starostlivosti pri založení liečebnej karty.
D 06 Preventívna pedostomatologická prehliadka ..................................110
Kontrolné vyšetrenie stavu zubov, tkanív ústnej dutiny, ústnej hygieny, hygienických návykov a indexu PBI, vývoja medzičeľustných vzťahov a chrupu po skončenej predchádzajúcej liečbe. Liečebný plán. Záznam do zdravotnej dokumentácie. Vykonáva sa dvakrát ročne v dvoch turnusoch.
D 11 Akútne vyšetrenie ................................................................ 50
Vyšetrenie akútneho stavu s písomnou správou v LSPP alebo v ordinačnom čase lekára, s ktorým
pacient nemá uzavretú dohodu o poskytovaní zdravotnej starostlivosti.
D 37 Krátky administratívny úkon .................................................40
Správa lekára inému lekárovi, hlásenie o úraze a regresné hlásenie. Hlásenie o infekčnom ochorení, výpis zo zdravotnej dokumentácie. Pri jednej návšteve možno vykázať len raz.
D 52 RTG snímka intraorálna zubov a ústnych tkanív .......................................... 50
Vykazuje stomatológ a čeľustný ortopéd prevádzkujúci RTG zariadenie.
Materiál RTG snímok sa uhrádza osobitne.
D 54 RTG snímka – ortopantomogram ........................................ 200
A 02 Injekčná anestézia ........................................................... 60
Anestézia na infiltračnej alebo zvodovej úrovni.
Vykazuje sa pri extrakciách, vitálnej extirpácii pulpy a pri chirurgických výkonoch.
Uhrádza sa za jedno ošetrenie iba raz, v hornej čeľusti a frontálnom úseku sánky v rozsahu troch zubov, v laterálnych úsekoch v rozsahu kvadrantu.
N 03 Odstránenie zubného kameňa .............................................. 50
Rozumie sa odstránenie z jedného sextantu chrupu. Zahŕňa mechanické odstránenie zubného kameňa, profesionálne očistenie zubov vrátane následného lokálneho ošetrenia gingívy a zubných kŕčkov.
Výkon sa uhrádza dva razy v roku.
N 11 Inštruktáž, nácvik ústnej hygieny a lokálna fluoridácia ........................... 200
Poučenie o prevencii zubného kazu a ochorení parodontu, inštruktáž a nácvik ústnej hygieny, odstránenie zubných povlakov a lokálna fluoridácia oboch zuboradí.
Vykonáva sa ročne v dvoch turnusoch do dosiahnutia 18. roku veku.
V 12 Ošetrenie zubného kazu ..........................................................190
Obsahuje liečbu, definitívnu výplň bez ohľadu na jej typ a rozsah. Plastická trvalá výplň v celom rozsahu chrupu z nedózovaného amalgámu, vo frontálnom úseku v rozsahu očných zubov z estetického samopolymerizujúceho materiálu. Uhrádzané do 18. roku.
V 13 Ošetrenie zubného kazu ................................................ 190
Obsahuje liečbu kazu a výplň z plastického materiálu bez ohľadu na jej typ a rozsah v celom úseku chrupu.
Uhrádzané po dovŕšení 18. roku.
V 20 Dočasné ošetrenie zubného kazu ................................... 50
Zahŕňa preparáciu kavity, exkaváciu kariézneho dentínu a prekrytie dentínovej rany alebo obnaženej pulpy liečivom. Provizórny uzáver kavity.
Pri konkrétnom zube sa uhrádza iba raz pri akútnom ošetrení v LSPP alebo v ordinácii lekára, s ktorým nemá poistenec uzavretú dohodu o poskytovaní zdravotnej starostlivosti.
V 31 Paliatívne endodontické ošetrenie ......................................... 80
Obsahuje výkony prvej pomoci: trepanáciu zuba, devitalizáciu alebo extirpáciu zubnej drene, ošetrenie frakturovaného zuba. Pri konkrétnom zube sa uhrádza len raz pri ošetrení v LSPP alebo v ordinácii lekára, s ktorým pacient nemá dohodu o poskytovaní zdravotnej starostlivosti.
Výkony V 20 a V 31 nemožno vykazovať súčasne.
V 41 Endodontické ošetrenie jednokoreňového zuba ................................ 300
Výkon zahŕňa extirpáciu zubnej drene, mechanickú a chemickú prípravu a výplň koreňového kanálika. Počet návštev nerozhoduje. Príslušná definitívna výplň sa pripočítava.
V 42 Endodontické ošetrenie viackoreňového zuba ............................ 600
Výkon zahŕňa extirpáciu zubnej drene, mechanickú a chemickú prípravu koreňových kanálikov a výplň koreňových kanálikov. Počet návštev nerozhoduje. Príslušná definitívna výplň sa pripočítava.
Výkony V 41 a V 42 sa uhrádzajú iba u detí do dosiahnutia 18. roku a u dospelých po dosiahnutí 60. roku veku. Nemožno ich vykazovať súčasne s výkonmi V 20 a V 31.
E 01 Extrakcia dočasného zuba alebo koreňa ......................................... 60
Jednoduchá extrakcia resorbovaného zuba alebo jeho častí bez následnej chirurgickej intervencie. Povrchová slizničná anestézia je súčasťou výkonu.
E 11 Extrakcia trvalého zuba alebo koreňa ................................... 100
Jednoduchá extrakcia jednokoreňového trvalého alebo neresorbovaného dočasného zuba bez následnej chirurgickej intervencie s eventuálnou exkochleáciou granulácií, úpravou okraja alveoly a zastavením krvácania.
E 12 Extrakcia viackoreňového zuba .................................. 150
Jednoduchá extrakcia trvalého alebo neresorbovaného dočasného zuba bez následnej chirurgickej intervencie s exkochleáciou granulácií, úpravou okraja alveoly a zastavením krvácania.
E 14 Sutúra extrakčnej rany ..................................................... 50
Sutúra – približovací steh ako doplnok k extrakcii jedného zuba alebo viacerých zubov v rozsahu kvadrantu alebo frontálneho sextantu.
E 21 Neplánovaná chirurgická extrakcia trvalého alebo dočasného zuba alebo jeho častí .......... 250
Výkon obsahuje extrakciu trvalého alebo dočasného zuba alebo jeho častí so separáciou koreňov, s prípadným odklopením mukoperiostálneho laloka s alveolotómiou, exkochleáciou, egalizáciou a sutúrou.
E 22 Chirurgická extrakcia zuba ..................................................... 400
Plánované chirurgické odstránenie retinovaného alebo hlboko rozrušeného zuba, zubných koreňov alebo ich častí osteotómiou.
Uhradí sa iba lekárovi s osvedčením.
E 31 Dekapsulácia zuba .......................................................... 80
Obnaženie klinickej korunky excíziou naliehajúcich mäkkých tkanív.
Výkon nemožno vykazovať súčasne s výkonom C 07.
E 34 Naloženie aktívneho ťahu na retinovaný zub ....................................... 350
Výkon sa uhrádza deťom do dosiahnutia 18. roku na základe odporúčania čeľustného ortopéda.
E 40 Resekcia koreňového hrotu ........................................ 500
E 42 Resekcia každého ďalšieho koreňového hrotu ........................................ 150
Dodatok k výkonu E 40.
E 45 Trepanácia alveoly ........................................................ 130
E 51 Zastavenie poextrakčného krvácania ............................................. 120
Ošetrenie krvácania lokálnymi prostriedkami, sutúra extrakčnej rany.
Výkony E 51 a E 14 nemožno vykazovať súčasne.
E 60 Vyšetrenie pred zákrokom dentoalveolárnej chirurgie ....................................... 50
Výkon obsahuje kontrolu indikácie k výkonu a doteraz poskytnutého príslušného ošetrenia.
E 61 Ošetrenie a kontrola po zákroku dentoalveolárnej chirurgie .................................... 50
Obsahuje kontrolu poskytnutého ošetrenia, prípadne jeho doplnenie a toaletu ústnej dutiny, odstránenie stehov.
E 63 Chirurgická revízia rany .......................................................... 120
Výkony E 51, E 61 a E 63 nemožno vykazovať súčasne s výkonmi E 01, E 11, E 12, E 21, E 22 a E 31.
C 07 Ošetrenie sťaženého prerezávania zuba múdrosti .............................. 60
Výkon obsahuje laváž a drenáž mäkkých tkanív okolo zuba.
Výkon nemožno vykazovať súčasne s výkonom E 31.
C 08 Úprava prominujúcej alveoly ................................................... 60
Poextrakčná korekcia alveoly intrúziou (McKay – Metz) za každý zub vrátane sutúry ako dodatok k výkonom E 11 a E 12.
C 10 Excízia mäkkých tkanív pre malý benígny nádor, epulis, patologické zmeny sliznice v malom rozsahu (do 4 cm2) ........... 160
Výkon obsahuje excíziu, mobilizáciu okrajov rany, zastavenie krvácania a sutúru.
C 41 Intraorálna incízia dentogénneho abscesu .................................... 120
C 51 Primárna plastika oroantrálnej komunikácie po extrakcii zuba mobilizovaným mukoperiostálnym lalokom ................. 600
C 61 Repozícia subluxovaného alebo luxovaného zuba, nalomenej alveoly alebo alveolárneho výbežku ..... 500
Repozícia jedného zuba alebo viacerých zubov, fragmentovanej alveoly, alveolárneho výbežku v rozsahu sextantu s jednoduchou fixáciou. Vrátane odstránenia dlahy a fixačných hmôt po skončení liečby.
T 01 Manuálna repozícia luxácie TMK .................................. 100
Repozícia čerstvej luxácie, poučenie pacienta.
Parodontológia a ochorenia sliznice ústnej dutiny
P 02 Kontrolné parodontologické vyšetrenie ........................................... 70
Uhrádza sa iba v rámci dispenzarizácie prekanceróz maximálne 4 razy v roku.
P 05 Odstránenie miestneho dráždenia ........................................... 50
Odstránenie jednoduchých artikulačných prekážok a faktorov, ktoré traumatizujú parodont (zábrus previsnutých výplní, odstránenie ostrých hrán).
Vykazuje sa pri jednom sedení iba raz.
P 07 Lokálne ošetrenie gingívy a (alebo) sliznice .................................... 50
Ošetrenie ochorení parodontu alebo slizníc fyzikálnymi alebo medikamentóznymi prostriedkami.
Uhrádza sa do piatich návštev, viackrát iba v odôvodnených prípadoch.
P 08 Plastika frenúl, slizničných a väzivových pruhov v oblasti čeľustí .............................. 400
U detí do dosiahnutia 18. roku a dospelých po 60. roku.
P 09 Vestibuloplastika vo frontálnom úseku sánky ............................................ 600
P 23 Gingivektómia ................................................................. 60
Samostatný výkon, počíta sa za každý zub.
P 40 Odber materiálu na laboratórne vyšetrenie....................................................... 50
Biologický materiál odobratý s cieľom určiť alebo doplniť diagnózu. Vypísanie žiadanky na vyšetrenie je súčasťou výkonu.
Príplatok k operáciám v ambulancii
Pri operačných výkonoch v ambulancii je lekár oprávnený za poskytovanie zdravotnej starostlivosti za potrebnú predoperačnú a pooperačnú starostlivosť vrátane prípravy operačných zariadení započítať si príplatok.
Predpokladom vykazovania príplatku je splnenie nevyhnutných vecných a personálnych podmienok (napríklad vybavenie na reanimáciu a zvládnutie šoku a náhlych príhod, možnosť pooperačného sledovania pacienta).
Lekár je povinný preveriť v každom jednotlivom prípade, či druh a obťažnosť výkonu a zdravotný stav pacienta dovoľuje vykonanie operácie v ambulancii lege artis vzhľadom na možnosti, ktoré má k dispozícii.
P 65 Za potrebnú predoperačnú a pooperačnú starostlivosť vrátane prípravy operačných zariadení na vykonanie operácií v ambulancii si stomatológ pripočítava k výkonom C 51, E 22, E 34, E 40, P 09 príplatok .......................................................... 300
Ak sa urobia tomu istému pacientovi súčasne viaceré operácie, môže sa príplatok účtovať iba raz.
Príplatok sa neúčtuje, ak je pacient v ten istý deň pre to isté ochorenie prijatý do ústavného nemocničného ošetrovania. Neplatí to, keď je ústavná starostlivosť potrebná a náležite odôvodnená pre nepredvídané komplikácie počas operácie alebo po nej v ambulancii.
Čeľustnoortopedické výkony sa celkom uhrádzajú na základe zdravotného poistenia deťom do dosiahnutia 18. roku s následnými chybami – veľkými skeletálnymi odchýlkami:
skeletálne otvorený zhryz, pri ktorom je vzájomný kontakt zubov-antagonistov v bočných úsekoch redukovaný na 6 párov a menej,
Pre náročnosť ošetrovania pacientov s vrodenými chybami čeľustí a tváre sa hodnota výkonu O 06 do dosiahnutia 6. roku a výkonov O 21 až O 37 bez obmedzenia veku násobí koeficientom H 1,3.
O 01 Čeľustnoortopedická konzultácia ................................................ 150
Čeľustnoortopedické vyjadrenie k liečbe a poučenie pacienta alebo zákonného zástupcu o charaktere vývinovej poruchy a o možnostiach jej liečby. Uhrádza sa iba raz.
O 02 Vstupné čeľustnoortopedické vyšetrenie ..................................... 300
Výkon sa uhrádza iba raz na začiatku liečby.
O 03 Určenie rastovej fázy na základe analýzy RTG snímky ruky ..................... 100
O 04 Analýza tele–RTG snímky hlavy v indikovaných prípadoch ................................ 500
Vyhodnotenie profilovej, prípadne zadoprednej projekcie lebky pomocou špeciálnych meraní. Uhrádza sa maximalne tri razy počas liečby.
O 05 Analýza čeľustnoortopedických modelov ......................................... 500
Vyhodnotenie ortopedických modelov čeľustí vrátane segmentálnej, prípadne Boltonovej analýzy.
Vykonáva sa pri vyhotovení každého nového aparátu.
O 05a Analýza čeľustnoortopedických modelov pri rázštepoch ............................. 550
O 06 Čeľustnoortopedická kontrola ...................................................... 150
Obsahuje kontrolu funkčnosti aparátu a zhodnotenie priebehu liečby. Uhrádza sa tri razy za tri mesiace
počas aktívnej liečby a raz za tri mesiace počas retencie.
O 07 Návrh liečebného plánu ....................................................................... 300
Uhrádza sa iba raz na začiatku liečby. U pacientov s rázštepmi možno opakovať pri zmene vývojového
štádia chrupu, celkove možno vykázať trikrát.
O 08 Diagnostická prestavba ortopedických modelov .............................................1 000
Prestavba modelu jednej čeľuste z diagnostických dôvodov alebo ako modelová operácia pred chirurgickým výkonom.
O 09 Konštrukčný zhryz ................................................................. 120
Súčasť pre trojrozmernú analýzu chrupu.
O 21 Separácia zubov (jedna medzera) s výberom krúžkov ......................130
O 22 Adaptácia a nacementovanie súčiastky fixného aparátu ...................................150
Jeden krúžok alebo nalepenie jednej zámky, kanyly a pod.
O 24 Nasadenie snímateľného oblúka alebo lip. bumperu..................................... 280
Palatinálny alebo linguálny oblúk.
O 25 Nasadenie extraorálneho ťahu ............................................. 370
O 27 Príprava a naviazanie parciálneho oblúka ........................................ 400
O 28 Príprava a naviazanie celého oblúka – pri fixnom aparáte na jednu čeľusť ................................. 600
O 29 Odstránenie naviazaného oblúka ....................................... 180
Uhrádza sa ako samostatný výkon.
O 30 Úprava snímateľného aparátu v ambulancii ..........................150
Bez účasti zubnej techniky. Napruženie drôtených elementov, výbrus, úprava skrutky a pod.
O 31 Úprava fixného aparátu ...................................................... 230
Stiahnutie, napruženie, naviazanie častí oblúka a podobné úpravy častí fixného aparátu.
O 32 Stiahnutie fixného aparátu a zariadenia za jeden zub ............................ 100
Súčasťou výkonu je odstránenie zvyškov fixačných hmôt.
O 37 Zábrus zuba z čeľustnoortopedických dôvodov za jeden zub .................. 30
Zdravotné výkony čiastočne uhrádzané na základe zdravotného poistenia so spoluúčasťou poistenca
V 01s Jednoplôšková výplň zuba .................................................................. 100
Výplň I. alebo V. triedy podľa Blacka. Výkon zahŕňa preparáciu kavity, plastickú výplň vrátane podložky a následné preleštenie.
V 02s Dvojplôšková výplň zuba .......................................................... 220
Výplň II. triedy typu MO, OD a výplne III. triedy podľa Blacka. Výkon zahŕňa preparáciu kavity, plastickú výplň vrátane podložky, priloženie matrice na tvarovanie výplne a následné preleštenie.
V O3s Trojplôšková výplň zuba .......................................................... 270
Výplň II. triedy typu MOD alebo LOV a výplne IV. triedy podľa Blacka. Výkon zahŕňa preparáciu kavity, plastickú výplň vrátane podložky, priloženie matrice na tvarovanie výplne a následné preleštenie.
V 05s Fotokompozit – jedna plôška .................................................... 100
Výplň V. triedy podľa Blacka v rozsahu frontálnych zubov. Výkon zahŕňa preparáciu kavity, podložku, leptaciu techniku, postupnú aplikáciu a polymerizáciu výplnkového materiálu a následné opracovanie výplne.
V 06s Fotokompozit – dve plôšky ..................................................... 220
Výplň III. triedy podľa Blacka v rozsahu frontálnych zubov. Výkon zahŕňa preparáciu kavity, podložku, leptaciu techniku, postupnú aplikáciu a polymerizáciu výplnkového materiálu a následné opracovanie výplne.
V 07s Fotokompozit – tri plôšky ................................................... 270
Výplň IV. triedy podľa Blacka v rozsahu frontálnych zubov. Výkon zahŕňa preparáciu kavity, podložku, leptaciu techniku, postupnú aplikáciu a polymerizáciu výplnkového materiálu a následné opracovanie výplne.
V 041s Endodontické ošetrenie jednokoreňového zuba ....................................................... 300
Výkon obsahuje extirpáciu zubnej drene, mechanickú a chemickú prípravu koreňového kanálika
a výplň koreňového kanálika. Počet návštev nerozhoduje. Príslušná definitívna výplň sa pripočítava.
V 42s Endodontické ošetrenie viackoreňového zuba ................................. 600
Výkon obsahuje extirpáciu zubnej drene, mechanickú a chemickú prípravu koreňových kanálikov a výplň koreňových kanálikov. Počet návštev nerozhoduje. Príslušná definitívna výplň sa pripočítava.
Výkon V 41s a V 42s nemožno vykazovať súčasne s výkonmi V 20 a V 31.
E 64s Egalizácia alveolárneho výbežku na formovanie protézového lôžka v oblasti predných zubov alebo na jednej polovici čeľuste ... 400
Výkon E 64 možno vykazovať najskôr 6 týždňov po extrakciách.
P 01s Komplexné parodontologické vyšetrenie ................................................ 350
Výkon obsahuje anamnézu, podrobné vyšetrenie parodontu a slizníc, vypísanie parodontologickej liečebnej karty s indexmi, s grafickou schémou postihnutia parodontu a slizníc, diagnostický záver a liečebný plán.
P 02s Kontrolné parodontologické vyšetrenie .................................................... 70
Vyšetrenie rozsahom potrebné na posúdenie výsledkov liečby a individuálnej starostlivosti pacienta vrátane indexov.
Uhrádza sa štyri razy do roka.
P 06s Celkové vyartikulovanie chrupu ................................................ 250
Celkový zábrus oklúzie a artikulácie na základe funkčných vyšetrení žuvacieho systému. Treba podložiť analýzou v artikulátore a študijným modelom pred výkonom a po výkone.
P 08s Plastika frenúl, slizničných a väzivových pruhov v oblasti čeľustí ............................ 400
P 09s Vestibuloplastika vo frontálnom úseku sánky ................................ 600
P 23s Gingivektómia .............................................................................. 60
P 32s Odklopenie mukoperiostálneho laloka vo frontálnom sextante na odstránenie parodontálnych vačkov s gingivoplastikou a osteoplastikou ... 700
P 33s Odklopenie mukoperiostálneho laloka v laterálnom sextante na odstránenie parodontálnych vačkov s gingivoplastikou a osteoplastikou ... 800
Pri operačných výkonoch v ambulancii je lekár oprávnený si započítať na poskytovanie zdravotnej starostlivosti za potrebnú predoperačnú a pooperačnú starostlivosť vrátane prípravy operačných zariadení príplatok. Predpokladom vykazovania príplatku je splnenie nevyhnutných vecných a personálnych podmienok (napríklad vybavenie na reanimáciu a zvládnutie šoku a náhlych príhod, možnosť pooperačného sledovania pacienta).
Lekár je povinný preveriť v každom jednotlivom prípade, či druh a obťažnosť výkonu a zdravotný stav pacienta dovoľujú vykonať operáciu v ambulancii lege artis vzhľadom na možnosti, ktoré má k dispozícii.
P 65s Za potrebnú predoperačnú a pooperačnú starostlivosť vrátane prípravy operačných zariadení na vykonanie operácií v ambulancii si stomatológ pripočítava k výkonom P 09s, P 23s, P 32s, P 33s príplatok ....................................... 300
Ak sa urobia tomu istému pacientovi súčasne viaceré operácie, môže sa príplatok P 65s účtovať iba raz.
Príplatok P 65s sa neúčtuje, ak je pacient v ten istý deň pre to isté ochorenie prijatý do ústavného nemocničného ošetrovania. Neplatí to, keď ústavná starostlivosť je potrebná a náležite odôvodnená pre nepredvídané komplikácie počas operácie alebo po nej v ambulancii.
F 01s Komplexné stomatoprotetické vyšetrenie a návrh na ošetrenie čiastočne uhrádzané na základe zdravotného poistenia ... 300
Výkon obsahuje vyšetrenie medzičeľustných vzťahov, vitality zubov, posúdenie RTG, určenie biologického faktora, zostavenie plánu protetického ošetrenia, vypísanie pracovného príkazu pre zubnú techniku. Môže sa vykázať až po skončenej chirurgicko-konzervatívnej a parodontologickej liečbe. Pri závažných vrodených chybách výkon plne hradený.
F 63s Stiahnutie korunky ....................................................... 60
Počíta sa za každú korunku.
Čeľustnoortopedické výkony sa čiastočne uhrádzajú na základe zdravotného poistenia so spoluúčasťou poistenca deťom do dosiahnutia18. roku s týmito chybami:
nonoklúzia 2 párov antagonistov v jednom laterálnom segmente okrem zubov múdrosti,
výrazná rotácia očných zubov a rezákov nad 30o a vestibulárna dystopia očných zubov.
O 01s Čeľustnoortopedická konzultácia ....................................... 150
O 02s Vstupné čeľustnoortopedické vyšetrenie ................................................... 300
O 03s Určenie rastovej fázy na základe analýzy RTG snímky ruky ........................... 100
O 04s Analýza tele–RTG snímky hlavy v indikovaných prípadoch ................................. 500
Vyhodnotenie profilovej, prípadne zadoprednej projekcie lebky pomocou špeciálnych meraní.
Uhrádza sa najviac tri razy počas liečby.
O 05s Analýza čeľustnoortopedických modelov ................................ 500
O 06s Čeľustnoortopedická kontrola .............................................. 150
Obsahuje kontrolu funkčnosti aparátu. Uhrádza sa najviac tri razy za tri mesiace počas aktívnej
liečby a jeden raz za tri mesiace počas retencie.
O 07s Návrh liečebného plánu ................................................... 300
Uhrádza sa iba raz na začiatku liečby.
O 08s Diagnostická prestavba ortopedických modelov ............................. 1 000
Prestavba modelu jednej čeľuste z diagnostických dôvodov alebo ako modelová operácia
O 09s Konštrukčný zhryz ........................................................... 120
O 21s Separácia zubov (jedna medzera) s výberom krúžkov .......................... 130
O 22s Adaptácia a nacementovanie súčiastky fixného aparátu ...................... 150
O 24s Nasadenie snímateľného oblúka alebo lip. bumperu ....................... 280
Palatinálny alebo lingválny oblúk.
O 25s Nasadenie extraorálneho ťahu .......................................... 370
O 27s Príprava a naviazanie parciálneho oblúka .............................. 400
O 28s Príprava a naviazanie celého oblúka pri fixnom aparáte na jednu čeľusť .................... 600
O 29s Odstránenie naviazaného oblúka ........................................... 180
O 30s Úprava snímateľného aparátu v ambulancii ................................ 150
O 31s Úprava fixného aparátu ............................................................ 230
O 32s Stiahnutie fixného aparátu a zariadenia za jeden zub ................................. 100
O 37s Zábrus zuba z čeľustnoortopedických dôvodov za jeden zub ........................... 30
Príloha č. 2 k zákonu č. 3/2000 Z. z.
Príloha č. 3 k zákonu č. 3/2000 Z. z.
Príloha č. 4 k zákonu č. 3/2000 Z. z.
Číslo: 3/2000 Z. z.
Názov: Zákon, ktorým sa mení a dopĺňa zákon Národnej rady Slovenskej republiky č. 98/1995 Z. z. o Liečebnom poriadku v znení neskorších predpisov a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov
Dátum vyhlásenia: 12.01.2000
Dátum účinnosti od: 01.02.2000
Nachádza sa v čiastke: 2/2000
2. 12.01.2000 - 31.01.2000
3. 01.02.2000 - 31.12.2004
4. 01.01.2005 - 577/2004 Z. z.

References: § 2

§ 18
 § 2
 § 3
 § 6
 § 7
 § 9
 § 9
 § 10
 § 11
 § 11
 § 12
 § 12

§ 18
 § 15
 § 17
 § 18
 § 20
 § 17
 § 17
 § 18
 § 19
 § 18
 § 19
 § 20

§ 17
 § 25

§ 26
 § 30
 § 31
 § 31

§ 14

§ 20
 § 38
 § 38
 súd 

§ 39
 § 38
 § 38

§ 38
 § 38
 § 15

§ 38
 § 38